CELEX: 32016H2123
Language: el
Date: 2016-11-30 00:00:00
Title: Σύσταση (ΕΕ) 2016/2123 της Επιτροπής, της 30ής Νοεμβρίου 2016, για την εναρμόνιση του πεδίου εφαρμογής και των προϋποθέσεων για τις γενικές άδειες μεταφοράς για τις ένοπλες δυνάμεις και τις αναθέτουσες αρχές, όπως αναφέρεται στο άρθρο 5 παράγραφος 2 στοιχείο α) της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2016) 7711]

3.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 329/101
            
         ΣΫΣΤΑΣΗ (ΕΕ) 2016/2123 ΤΗΣ ΕΠΙΤΡΟΠΉΣ
   της 30ής Νοεμβρίου 2016
   για την εναρμόνιση του πεδίου εφαρμογής και των προϋποθέσεων για τις γενικές άδειες μεταφοράς για τις ένοπλες δυνάμεις και τις αναθέτουσες αρχές, όπως αναφέρεται στο άρθρο 5 παράγραφος 2 στοιχείο α) της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου
   
      
         [κοινοποιηθείσα υπό τον αριθμό C(2016) 7711]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 292,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 5 της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου (1), τα κράτη μέλη υποχρεούνται να δημοσιεύουν τουλάχιστον τέσσερις γενικές άδειες μεταφοράς.
            
         
               (2)
            
            
               Οι γενικές άδειες μεταφοράς αποτελούν βασικό στοιχείο του απλουστευμένου συστήματος αδειοδότησης που θεσπίστηκε με την οδηγία 2009/43/ΕΚ.
            
         
               (3)
            
            
               Οι διαφορές στο πεδίο εφαρμογής των γενικών αδειών μεταφοράς που δημοσιεύονται από τα κράτη μέλη όσον αφορά προϊόντα συνδεόμενα με τον τομέα της άμυνας που καλύπτονται και οι άνισοι όροι που ισχύουν για τις μεταφορές των προϊόντων αυτών θα μπορούσαν να παρεμποδίσουν την εφαρμογή της οδηγίας 2009/43/ΕΚ και την επίτευξη του προβλεπόμενου σε αυτή στόχου της απλούστευσης. Η εναρμόνιση του πεδίου εφαρμογής και των προϋποθέσεων για τις μεταφορές βάσει των γενικών αδειών μεταφοράς που δημοσιεύονται από τα κράτη μέλη είναι σημαντική για τη διασφάλιση της ελκυστικότητας και της χρήσης των εν λόγω αδειών.
            
         
               (4)
            
            
               Οι εκπρόσωποι των κρατών μελών στην επιτροπή που συγκροτήθηκε βάσει του άρθρου 14 της οδηγίας 2009/43/ΕΚ υποστήριξαν ότι η εναρμόνιση του πεδίου εφαρμογής και των προϋποθέσεων που διέπουν τις μεταφορές σύμφωνα με τις γενικές άδειες μεταφοράς που δημοσιεύουν τα κράτη μέλη μπορεί να επιτευχθεί με την έκδοση σύστασης της Επιτροπής.
            
         
               (5)
            
            
               Οι κατευθυντήριες γραμμές που εκτίθενται στην παρούσα σύσταση είναι το αποτέλεσμα διαπραγματεύσεων με τα κράτη μέλη σχετικά με την εναρμόνιση του πεδίου εφαρμογής και των προϋποθέσεων για τις μεταφορές στα πλαίσια της γενικής άδειας μεταφοράς για τις ένοπλες δυνάμεις και τις αναθέτουσες αρχές, όπως αναφέρεται στο άρθρο 5 παράγραφος 2 στοιχείο α) της οδηγίας 2009/43/ΕΚ.
            
         
               (6)
            
            
               Η παρούσα σύσταση θεωρείται ως βάση για τις γενικές άδειες μεταφοράς για τις ένοπλες δυνάμεις των κρατών μελών. Τα συνδεόμενα με τον τομέα της άμυνας προϊόντα που παρατίθενται στο σημείο 1.1 της παρούσας σύστασης αποτελούν ελάχιστο και μη εξαντλητικό κατάλογο των προϊόντων για τα οποία τα κράτη μέλη επιτρέπουν τη μεταφορά δυνάμει των γενικών αδειών μεταφοράς τους για τις ένοπλες δυνάμεις. Αυτό σημαίνει ότι οι γενικές άδειες μεταφοράς για τις ένοπλες δυνάμεις που δημοσιεύονται από ένα κράτος μέλος μπορεί επίσης να επιτρέπουν τη μεταφορά άλλων συνδεόμενων με τον τομέα της άμυνας προϊόντων που περιλαμβάνονται στο παράρτημα της οδηγίας 2009/43/ΕΚ και τα οποία δεν παρατίθενται στην παρούσα σύσταση.
            
         
               (7)
            
            
               Τα κράτη μέλη υπενθυμίζουν ότι δεσμεύονται από αναλήψεις υποχρεώσεων βάσει του ευρωπαϊκού δικαίου, όπως η κοινή θέση 2008/944/ΚΕΠΠΑ του Συμβουλίου (2), καθώς και από διεθνείς αναλήψεις υποχρεώσεων στον τομέα του ελέγχου των εξαγωγών.
            
         
               (8)
            
            
               Η παρούσα σύσταση ισχύει για τον κοινό στρατιωτικό κατάλογο της Ευρωπαϊκής Ένωσης, όπως ορίζεται στο παράρτημα της οδηγίας 2009/43/ΕΚ. Η παρούσα σύσταση θα επικαιροποιηθεί όταν είναι αναγκαίο, προκειμένου να λάβει υπόψη τις μελλοντικές επικαιροποιήσεις του κοινού στρατιωτικού καταλόγου της Ευρωπαϊκής Ένωσης.
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   1.   ΓΕΝΙΚΕΣ ΑΔΕΙΕΣ ΜΕΤΑΦΟΡΑΣ ΓΙΑ ΤΙΣ ΕΝΟΠΛΕΣ ΔΥΝΑΜΕΙΣ ΚΑΙ ΤΙΣ ΑΝΑΘΕΤΟΥΣΕΣ ΑΡΧΕΣ, ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 5 ΠΑΡΑΓΡΑΦΟΣ 2 ΣΤΟΙΧΕΙΟ Α) ΤΗΣ ΟΔΗΓΙΑΣ 2009/43/ΕΚ
   1.1.   Προϊόντα συνδεόμενα με τον τομέα της άμυνας που είναι επιλέξιμα για μεταφορά στα πλαίσια της γενικής άδειας μεταφοράς για τις ένοπλες δυνάμεις και τις αναθέτουσες αρχές, όπως αναφέρονται στο άρθρο 5 παράγραφος 2 στοιχείο α) της οδηγίας 2009/43/ΕΚ
   
   Οι ακόλουθες κατηγορίες ML με υποσημεία αποτελούν υποσύνολο του καταλόγου των συνδεόμενων με τον τομέα της άμυνας προϊόντων που περιλαμβάνεται στο παράρτημα της οδηγίας 2009/43/ΕΚ. Η γενική άδεια μεταφοράς για τις ένοπλες δυνάμεις και τις αναθέτουσες αρχές, όπως αναφέρεται στο άρθρο 5 παράγραφος 2 στοιχείο α) της εν λόγω οδηγίας, προβλέπει, κατ' ελάχιστον, τη μεταφορά προϊόντων συνδεόμενων με τον τομέα της άμυνας που προσδιορίζονται στις κατηγορίες ML κατωτέρω. Τα κράτη μέλη μπορούν να επιλέξουν να συμπεριλάβουν στις γενικές άδειες μεταφοράς για τις ένοπλες δυνάμεις περισσότερες κατηγορίες ML με αντίστοιχα προϊόντα συνδεόμενα με τον τομέα της άμυνας.
   Κατάλογος κατηγοριών ML που καλύπτονται ως ελάχιστη απαίτηση:
   
               —
            
            
               ML 4. Υποσημεία α) και β). Περιλαμβάνονται όλα τα προϊόντα, εκτός από:
               
                           —
                        
                        
                           Νάρκες
                        
                     
                           —
                        
                        
                           Πυρομαχικά διασποράς, εκρηκτικά βομβίδια και δευτερεύοντα βλήματα και τα ειδικά σχεδιασμένα κατασκευαστικά μέρη τους
                        
                     
                           —
                        
                        
                           Οπλοβομβίδες και χειροβομβίδες
                        
                     
                           —
                        
                        
                           Τορπίλες, τορπίλες χωρίς κεφαλές και σώματα τορπιλών
                        
                     
                           —
                        
                        
                           Βόμβες
                        
                     
                           —
                        
                        
                           Κατευθυνόμενα, μη κατευθυνόμενα και άλλα βλήματα (δηλαδή ρουκέτες, πύραυλοι, MANPADS, …)
                        
                     
                           —
                        
                        
                           Εκρηκτικοί μηχανισμοί πεζικού, συγκολλητικές και κοίλες γομώσεις.
                        
                     Εξαιρούνται επίσης για τα εξής όπλα:
               
                           —
                        
                        
                           Κεφαλές και εκρηκτικές γομώσεις
                        
                     
                           —
                        
                        
                           Γομώσεις ανάφλεξης
                        
                     
                           —
                        
                        
                           Κεφαλές εντοπισμού στόχων, συστήματα καθοδήγησης, συσκευές αναζήτησης στόχου
                        
                     
                           —
                        
                        
                           Μεμονωμένες βαθμίδες πυραύλων
                        
                     
                           —
                        
                        
                           Οχήματα επιστροφής
                        
                     
                           —
                        
                        
                           Κινητήρες
                        
                     
                           —
                        
                        
                           Συστήματα ελέγχου ανύσματος ώσης
                        
                     
                           —
                        
                        
                           Εκτοξευτήρες και συσκευές εκτόξευσης
                        
                     
                           —
                        
                        
                           Συστήματα σκόπευσης, παραπλάνησης, παρεμβολής ή παρεμπόδισης
                        
                     
                           —
                        
                        
                           Ειδικά σχεδιασμένα κατασκευαστικά μέρη για MANPADS.
                        
                     
         
               —
            
            
               ML 5. Περιλαμβάνονται όλα τα προϊόντα, εκτός από:
               
                           —
                        
                        
                           Προϊόντα αντιμέτρων
                        
                     
                           —
                        
                        
                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.
                        
                     
         
               —
            
            
               ML 6. Περιλαμβάνονται όλα τα προϊόντα, εκτός από:
               
                           —
                        
                        
                           Ολόκληρα οχήματα
                        
                     
                           —
                        
                        
                           Πλαίσιο και πυργίσκοι
                        
                     
                           —
                        
                        
                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.
                        
                     
         
               —
            
            
               ML 7. Υποσημείο ζ).
            
         
               —
            
            
               ML 9. Όλα τα προϊόντα, εκτός από:
               
                           —
                        
                        
                           Ολόκληρα πλοία και υποβρύχια
                        
                     
                           —
                        
                        
                           Υποβρύχιες συσκευές ανίχνευσης και τα ειδικά σχεδιασμένα κατασκευαστικά μέρη τους
                        
                     
                           —
                        
                        
                           Προωστικά συστήματα ανεξάρτητα αέρος για υποβρύχια και τα ειδικά σχεδιασμένα κατασκευαστικά μέρη τους
                        
                     
                           —
                        
                        
                           Ολόκληρα κύτη
                        
                     
                           —
                        
                        
                           Αντίμετρα
                        
                     
                           —
                        
                        
                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.
                        
                     
         
               —
            
            
               ML 10. Όλα τα προϊόντα, εκτός από:
               
                           —
                        
                        
                           Ολόκληρο αεροσκάφος
                        
                     
                           —
                        
                        
                           Ολόκληρα μη επανδρωμένα εναέρια οχήματα και κατασκευαστικά μέρη ειδικά σχεδιασμένα ή τροποποιημένα για μη επανδρωμένα εναέρια οχήματα
                        
                     
                           —
                        
                        
                           Άτρακτος για μαχητικά αεροσκάφη και μαχητικά ελικόπτερα
                        
                     
                           —
                        
                        
                           Κινητήρες για μαχητικά αεροσκάφη
                        
                     
                           —
                        
                        
                           Εξοπλισμός και κατασκευαστικά μέρη που εξαιρούνται από άλλες κατηγορίες με την ίδια γενική άδεια μεταφοράς.
                        
                     
         
               —
            
            
               ML 11. Υποσημείο α). Μόνο τα ακόλουθα προϊόντα:
               
                           —
                        
                        
                           Εξοπλισμός καθοδήγησης και πλοήγησης, εκτός από τα συστήματα για τα MANPADS ή όπως ορίζεται στο MTCR I
                        
                     
                           —
                        
                        
                           Αυτοματοποιημένα συστήματα εντολών και ελέγχου.
                        
                     
         
               —
            
            
               ML 13. Υποσημεία γ) και δ).
            
         
               —
            
            
               ML 14. Όλα τα προϊόντα, εκτός από εκπαιδευτές MANDPADS.
            
         
               —
            
            
               ML 15. Υποσημεία β), γ), δ) και ε).
            
         
               —
            
            
               ML 16. Όλα τα προϊόντα, εκτός από:
               
                           —
                        
                        
                           Προϊόντα συνδεόμενα με τα MANPADS
                        
                     
                           —
                        
                        
                           Υλικά που αφορούν προϊόντα των οποίων η εξαγωγή δεν επιτρέπεται στην ίδια γενική άδειας μεταφοράς.
                        
                     
         
               —
            
            
               ML 17. Υποσημεία α), β), δ), ε), ι), ια), ιβ), ιγ), ιδ), ιε) και ιστ). Όλα τα προϊόντα, εκτός από:
               
                           —
                        
                        
                           Υποσημείο ιδ): Δοκιμαστικά μοντέλα εξαιρούνται αν είναι ειδικά σχεδιασμένα για την ανάπτυξη υλικών που προσδιορίζονται στα σημεία ML 4, 6, 9 ή 10, καθώς και κατασκευαστικά μέρη ειδικά σχεδιασμένα για αυτά τα δοκιμαστικά μοντέλα.
                        
                     
         
               —
            
            
               ML 21. Υποσημείο α) και β). Μόνο τα ακόλουθα προϊόντα και μόνον εάν επιτρέπεται από άλλες κατηγορίες στην παρούσα γενική άδεια:
               
                           α)
                        
                        
                           «Λογισμικό» ειδικά σχεδιασμένο ή τροποποιημένο για οποιαδήποτε από τις ακόλουθες χρήσεις:
                           
                                       1.
                                    
                                    
                                       Λειτουργία ή συντήρηση εξοπλισμού που παρατίθεται στο παράρτημα της οδηγίας 2009/43/ΕΚ·
                                    
                                 
                     
                           β)
                        
                        
                           Ειδικό «λογισμικό», άλλο από το λογισμικό που προσδιορίζεται στο σημείο ML21.α., ως εξής:
                           
                                       1.
                                    
                                    
                                       «Λογισμικό» ειδικά σχεδιασμένο για στρατιωτική χρήση και ειδικά σχεδιασμένο για τη μοντελοποίηση, προσομοίωση ή αξιολόγηση στρατιωτικών οπλικών συστημάτων·
                                    
                                 
                                       4.
                                    
                                    
                                       «Λογισμικό» ειδικά σχεδιασμένο για στρατιωτική χρήση και ειδικά σχεδιασμένο για εφαρμογές διοίκησης, επικοινωνιών, ελέγχου και πληροφοριών (C3I) ή διοίκησης, επικοινωνιών, ελέγχου, Η/Υ και πληροφοριών (C4I)·
                                    
                                 
                     
         
               —
            
            
               ML 22. Υποσημείο α). Όλες οι τεχνολογίες εκτός εκείνων που απαιτούνται για την ανάπτυξη και την παραγωγή και μόνον εάν επιτρέπεται από άλλες κατηγορίες με την ίδια γενική άδεια μεταφοράς.
            
         1.2.   Προϋποθέσεις που ενσωματώνονται στη γενική άδεια μεταφοράς για τις ένοπλες δυνάμεις
   
   Ο ακόλουθος κατάλογος προϋποθέσεων δεν είναι εξαντλητικός. Ωστόσο, άλλες προϋποθέσεις που προστίθενται από ένα κράτος μέλος σε γενική άδεια μεταφοράς για τις ένοπλες δυνάμεις δεν πρέπει να αντιβαίνουν ή να υπονομεύουν τις προϋποθέσεις που απαριθμούνται κατωτέρω.
   
               —
            
            
               Γεωγραφική ισχύς: Ευρωπαϊκός Οικονομικός Χώρος (ΕΕ 28 + Ισλανδία και Νορβηγία (3)).
            
         
               —
            
            
               Επαναμεταφορές εντός του ΕΟΧ επιτρέπονται χωρίς εκ των προτέρων ελέγχους· θα μπορούσε να απαιτείται μόνο εκ των υστέρων υποβολή εκθέσεων.
            
         
               —
            
            
               Η γενική άδεια μεταφοράς για τις ένοπλες δυνάμεις προορίζεται για την τελική χρήση των επιλέξιμων παραληπτών που αναφέρονται στο άρθρο 5 παράγραφος 2 στοιχείο α) της οδηγίας 2009/43/ΕΚ. Μεταγενέστερες πωλήσεις που δεν είναι γνωστές κατά τον χρόνο της μεταφοράς λογίζονται ως νέες εξαγωγές. Για τις νέες εξαγωγές, είναι ευθύνη της αρμόδιας αρχής του κράτους μέλους παραλήπτη να ελέγχει τις εξαγωγές ή μεταφορές που διενεργούνται στο πλαίσιο μεταγενέστερης πώλησης η οποία δεν είναι γνωστή κατά τον χρόνο μεταφοράς.
            
         
               —
            
            
               Για τους σκοπούς της εκ των υστέρων επαλήθευσης στο πλαίσιο της γενικής άδειας μεταφοράς για τις ένοπλες δυνάμεις, τα κράτη μέλη θα πρέπει να εξασφαλίζουν ότι οι προμηθευτές υποβάλλουν έκθεση για τη χρήση της γενικής άδειας μεταφοράς για τις ένοπλες δυνάμεις σύμφωνα με τις ελάχιστες απαιτήσεις υποβολής εκθέσεων, όπως ορίζονται στο άρθρο 8 παράγραφος 3 της οδηγίας 2009/43/ΕΚ.
            
         2.   ΕΠΑΚΟΛΟΥΘΕΣ ΕΝΕΡΓΕΙΕΣ
   Τα κράτη μέλη καλούνται να εφαρμόσουν την παρούσα σύσταση έως την 1η Ιουλίου 2017 το αργότερο.
   Τα κράτη μέλη ενθαρρύνονται να ενημερώνουν την Επιτροπή σχετικά με τα μέτρα που λαμβάνονται με σκοπό να εφαρμόσουν την παρούσα σύσταση.
   3.   ΑΠΟΔΕΚΤΕΣ
   Η παρούσα σύσταση απευθύνεται στα κράτη μέλη.
   
      Βρυξέλλες, 30 Νοεμβρίου 2016.
      
         
            Για την Επιτροπή
         
         Elżbieta BIEŃKOWSKA
         
            Μέλος της Επιτροπής
         
      
   
   
      (1)  Οδηγία 2009/43/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την απλούστευση των όρων και προϋποθέσεων για τις μεταφορές προϊόντων συνδεόμενων με τον τομέα της άμυνας εντός της Κοινότητας (ΕΕ L 146 της 10.6.2009, σ. 1).
   
      (2)  Κοινή θέση 2008/944/ΚΕΠΠΑ του Συμβουλίου, της 8ης Δεκεμβρίου 2008, για τον καθορισμό κοινών κανόνων που διέπουν τον έλεγχο των εξαγωγών στρατιωτικής τεχνολογίας και εξοπλισμού (ΕΕ L 335 της 13.12.2008, σ. 99).
   
      (3)  Η απόφαση αριθ. 111/2013 της Μεικτής Επιτροπής του ΕΟΧ, της 14ης Ιουνίου 2013 (ΕΕ L 318 της 28.11.2013, σ. 12), που ενσωμάτωσε την οδηγία 2009/43/ΕΚ στη συμφωνία του ΕΟΧ, περιλάμβανε ρητό κείμενο προσαρμογής: «Η παρούσα οδηγία δεν εφαρμόζεται στο Λιχτενστάιν».